د افغانی سرې میاشتې ټولنې غزنی ولایتی څانګې ګرځنده روغتیایی ټېم د وردګو ولایت په دایمیرداد ولسوالۍ کې د سیلاب ځپلو هېوادوالو وړیا درملنه کوی. د روان ۱۴۴۵ هـ ق کال د محرم میاشتې ۹مه نیټه د پنجشنبې ورځ د افغانی سرې میاشتې ټولنې مرکزی سوېل لویدیځ زون غزنی ولایتی څانګې اړوند خوګیاڼی ولسوالۍ ګرځنده روغتیایی ټېم د وردګو ولایت په دایمیرداد ولسوالۍ لرې پرته غرنۍ سیمه "سیدان" کې د سیلاب ځپلو هېوادوالو په وړیا درملنه بوخت دی. دایمیرداد ولسوالۍ د میدان وردګو ولایت یو له هغو ولسوالیو ده چې په دې وروستیو کې سیلابونو پکې زور اخیستی او خلکو ته یې درانه مالی زیانونه اړولی. د یادونې وړ ده چې د غزنی ولایت قره باغ ولسوالۍ لپاره ګرځنده روغتیایی ټېم د وردګو ولایت په جلریز ولسوالۍ کې د سیلاب ځپلو هېوادوالو په درملنه بوخت دی چې راپور او عکسونه به یې ان شاءالله درسره شریک کړل شی. "د غزنی ولایتی څانګې د خپرونو مدیریت"